יעקב אשר

יעקב אשר (נולד בב' בתמוז תשכ"ה, 2 ביולי 1965) הוא חבר הכנסת מטעם מפלגת דגל התורה בסיעת יהדות התורה ויו"ר ועדת הפנים והגנת הסביבה. בעבר היה יו"ר ועדת החוקה, חוק ומשפט. ומזכ"ל דגל התורה ובין השנים 2008–2013 שימש ראש עיריית בני ברק. אשר נולד וגדל ברמת גן לאהרון ולטובה אשר. למד בישיבת משכן יעקב בחיפה, בישיבת הרב עמיאל בתל אביב ובישיבת גרודנא באשדוד. למד בכולל בית יהודה בבני ברק. שירת מספר חודשים בצה"ל במסגרת שלב ב. בשנת 1990 החל לעבוד בעיריית בני ברק: תחילה עזר לסגן ראש העיר אליהו סויסה, ומשנת 1992 ניהל את לשכת ראש העיר ירחמיאל בויאר. בשנים 1996–1998 עזר למנכ"ל העירייה ולאחר מכן ניהל את אגף החינוך. לקראת הבחירות הראשונות באלעד, שהתקיימו בספטמבר 2000, עבר אשר לעיר והתמודד בראשות רשימת "חן ביחד" המזוהה עם יהדות התורה, מול ראש המועצה הממונה צוריאל קריספל שהתמודד על התפקיד מטעם ש"ס. אשר זכה ב-914 קולות והפסיד לקריספל שזכה ב-974 קולות. הוא נכנס למועצה וכיהן כממלא מקום ראש המועצה. ראש המועצה ביקש להדיחו מהמועצה בטענה שהוא אינו מתגורר באלעד והוא עובד עבור עיריית בני ברק, אולם הצעד נמנע על ידי בית המשפט. אשר פעל להקצאת מבנים למוסדות המקורבים ליהדות התורה ואף פנה לשם כך מספר פעמים לבית המשפט. בשנת 2003 שב לעיריית בני ברק ונבחר למועצה כנציג הראשון של דגל התורה ברשימה המאוחדת שלה עם אגודת ישראל, "הרשימה התורתית המרכזית", וכיהן כממלא מקום ראש העיר ישכר פרנקנטהל וכממונה על אגף ההנדסה. לקראת הבחירות לעיריית בני ברק בשנת 2008 היה אשר למועמד של דגל התורה לתפקיד ראש העיר, שניתן לדגל התורה מתוקף הסכם רוטציה בין דגל התורה ואגודת ישראל. אשר הוכרז כראש העיר בלא שהתקיימו בחירות, מאחר שהיה המועמד מטעם הרשימה היחידה שהתמודדה, "הרשימה התורתית המרכזית", שכללה נציגים של יהדות התורה, ש"ס והבית היהודי. בתקופת כהונתו קידם אשר מיזמי בנייה של מגדלי מסחר רבי קומות בצפון בני ברק, ובהם פרויקט BBC - בני ברק ביזנס סנטר. עד לכהונתו כחבר הכנסת היה דירקטור במפעל הפיס, בפארק אריאל שרון ובחברה למשק וכלכלה של השלטון המקומי. לקראת הבחירות לכנסת התשע עשרה הוצב במקום השביעי ברשימת יהדות התורה, כנציג השלישי של דגל התורה, ונבחר מטעמה לכנסת. לקראת הבחירות לכנסת העשרים הוצב שוב במקום השביעי ברשימה, אך לא נכנס לכנסת כיוון שיהדות התורה קיבלה רק שישה מנדטים ומונה למזכ"ל דגל התורה. ב-24 במאי 2016, לאחר הפסקת חברותו בכנסת של סגן שר החינוך מאיר פרוש מהכנסת במסגרת "החוק הנורווגי הקטן" (סעיף 42ג לחוק יסוד: הכנסת), נכנס אשר במקומו. לקראת הבחירות לכנסת העשרים ואחת הוצב במקום השישי ברשימה. רשימת יהדות התורה זכתה בבחירות לשמונה מנדטים והוא נכנס לכנסת ושימש כיושב-ראש סיעת יהדות התורה. משנת 2016 יעקב אשר מכהן כחבר במועצה הציבורית של ארגון נט"ל, המעניק תמיכה וסיוע נפשי לנפגעי טראומה על רקע לאומי. לקראת הבחירות לכנסת העשרים וארבע הוצב במקום החמישי ברשימה ונכנס לכנסת. ב-28 בפברואר 2022 מונה אשר לסגן יו"ר הכנסת. מכהן בכנסת ה-25 כיושב-ראש ועדת הפנים והגנת הסביבה. אחיו הם; רבי פנחס אשר ורבי אברהם אשר (נפטר בשנת תשע"ט). הרב יעקב אשר נשוי למרים-מירי אשר ואב ל-7 ילדים. גר בבני ברק. מדיה וקבצים בנושא יעקב אשר בוויקישיתוף יעקב אשר, באתר הכנסת יעקב אשר, באתר כנסת פתוחה יעקב אשר, באתר ערוץ כנסת בני ברק, מכון ראשי ערים, יוני 2010 יובל שדה, שלמה טייטלבאום, "אני לא מקריב רק אתכם. אני מקריב גם את עצמי", באתר כלכליסט, 15 באוגוסט 2024 חברי הכנסת ה-24: ח"כ יעקב אשר, באתר הכנסת צבא וביטחון, ‏בחירות 2022: איפה המועמדים שירתו בצבא?, באתר ‏מאקו‏, 18 באוקטובר 2022 ילקוט הפרסומים 4933, עמ' 354–355 יצחק דנון, ‏בהוראת ביהמ"ש, יוחזר לכהונתו חבר מועצה במועצה המקומית אלעד, באתר גלובס, 16 בדצמבר 2002 בג"ץ 6811/02 יעקב אשר – מ"מ ראש המועצה אלעד ואחר נ' ויקטור קריספל – ראש המועצה המקומית אלעד, ניתן ב־5 בספטמבר 2002; עת"מ (תל אביב-יפו) 1373/02 יעקב אשר מ"מ ראש המועצה המקומית אלעד ואחר נ' ויקטור קריספל ראש המועצה המקומית אלעד ואחר. ילקוט הפרסומים 5241, 18 בנובמבר 2003, עמוד 539 יעקב אשר מונה למזכ"ל דגל התורה, באתר jdn. חבר הכנסת יעקב אשר, באתר הכנסת חבר הכנסת יעקב אשר, באתר הכנסת